stanford-oval/wikipedia huggingface dataset:
คูนิตาจิ
ภูมิศาสตร์

คูนิตาจิตั้งอยู่บนที่ราบสูงมูซาชิโนะ อยู่บริเวณกึ่งกลางของมหานครโตเกียว คูนิตาจิเป็นที่รู้จักจากถนนกลางเมืองสายหนึ่งที่ชื่อ ไดงากุโดริ (ถนนมหาวิทยาลัย) ซึ่งเป็นถนนที่มีต้นซากูระเรียงรายทอดยาวจากสถานีรถไฟคูนิตาจิของทางรถไฟสายหลักชูโอ ไปจนถึงสถานีรถไฟยาโฮะของทางรถไฟสายนัมบุ
ภูมิศาสตร์ > เทศบาลโดยรอบ

มหานครโตเกียว
นครฟูจู
นครโคกูบุนจิ
นครทาจิกาวะ
นครฮิโนะ
ภูมิศาสตร์ > ภูมิอากาศ

คูนิตาจิมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคูนิตาจิอยู่ที่ 13.9 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.4 °C และต่ำสุดในเดือนมกราคมที่ประมาณ 2.5 °C
ประชากร

จากข้อมูลสำมะโนของญี่ปุ่น ประชากรของคูนิตาจิค่อนข้างคงที่ตลอด 40 ปีที่ผ่านมา
| ปี | ประชากร | ±% |
| --- | --- | --- |
|  1920  | 2,611 | —     |
|  1930  | 3,814 | +46.1% |
|  1940  | 10,052 | +163.6% |
|  1950  | 14,679 | +46.0% |
|  1960  | 32,609 | +122.1% |
|  1970  | 59,709 | +83.1% |
|  1980  | 64,144 | +7.4% |
|  1990  | 65,833 | +2.6% |
|  2000  | 72,187 | +9.7% |
|  2010  | 75,505 | +4.6% |
ประวัติศาสตร์

บริเวณที่เป็นคูนิตาจิในปัจจุบันตั้งอยู่ตามเส้นทางสายประวัติศาสตร์ที่มีชื่อว่า โคชูไกโด ซึ่งเป็นเส้นทางที่เชื่อมเอโดะกับโคฟุในแคว้นคาอิ (ปัจจุบันคือจังหวัดยามานาชิ) บริเวณนี้ขึ้นชื่อเรื่องแหล่งน้ำแร่ที่อุดมสมบูรณ์
ในช่วงที่มีการจัดตั้งระบบเทศบาลขึ้นในวันที่ 1 เมษายน ค.ศ. 1889 ได้มีการก่อตั้งหมู่บ้านยาโฮะ อาโอยางิ และยาโบะ โดยอยู่ภายในอำเภอทามะ ต่อมา ค.ศ. 1893 อำเภอทามะได้โอนย้ายจากจังหวัดคานางาวะไปอยู่ภายใต้การปกครองของโตเกียว ใน ค.ศ. 1920 โคจิโระ สึตสึมิ ผู้ก่อตั้งบริษัทเซบุโฮลดิงส์ ได้ครอบครองที่ดินส่วนใหญ่ในบริเวณนี้ และได้เริ่มพัฒนาชุมชนขนาดใหญ่ ซึ่งเขาตั้งใจจะให้เป็นเมืองมหาวิทยาลัยโดยมีเกิททิงเงิน ประเทศเยอรมนี เป็นต้นแบบ มหาวิทยาลัยพาณิชยการโตเกียว (ปัจจุบันคือมหาวิทยาลัยฮิตตสึบาชิ) ได้ย้ายจากใจกลางโตเกียวมาตั้งอยู่ที่บริเวณนี้ และได้เปิดสถานีรถไฟหนึ่งแห่งบนเส้นทางสายหลักชูโอใน ค.ศ. 1926 ชื่อว่า "คูนิตาจิ" โดยนำคันจิตัวหน้าจากชื่อสถานีก่อนหน้าและถัดไปมาประกอบเป็นชื่อ ซึ่งได้แก่ สถานีรถไฟโคกูบุนจิ และสถานีรถไฟทาจิกาวะ
หมู่บ้านทั้งสามหมู่บ้านดังกล่าวได้ควบรวมกันเพื่อก่อตั้งเป็นเมืองคูนิตาจิเมื่อ ค.ศ. 1951 และได้ยกฐานะเป็นนครคูนิตาจิเมื่อวันที่ 1 มกราคม ค.ศ. 1967
การเมืองการปกครอง

เทศบาลนครคูนิตาจิมีการปกครองในรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภานครซึ่งเป็นสภาเดี่ยวมีสมาชิก 22 คน นครคูนิตาจิและนครโคกูบุนจิ ประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 2 ที่นั่ง ในแง่ของการเมืองระดับชาติ นครคูนิตาจิเป็นส่วนหนึ่งของเขตเลือกตั้งโตเกียวที่ 21 ในการเลือกตั้งสภาผู้แทนราษฎรแห่งรัฐสภาญี่ปุ่น
เศรษฐกิจ

คูนิตาจิเป็นเมืองมหาวิทยาลัย อีกทั้งยังเป็นเมืองที่อยู่อาศัยของผู้ไปกลับเป็นประจำระหว่างคูนิตาจิกับใจกลางโตเกียว จากการสำรวจสำมะโนประชากร ค.ศ. 2015 พบว่ามีประชากรประมาณ 25.1% ที่เดินทางไปใจกลางโตเกียวในแต่ละวัน
การศึกษา

มหาวิทยาลัยฮิตตสึบาชิ
คูนิตาจิมีโรงเรียนที่สังกัดเทศบาลนคร ได้แก่ โรงเรียนประถม 8 แห่ง และโรงเรียนมัธยมต้น 3 แห่ง โรงเรียนเอกชน ได้แก่ โรงเรียนประถม 3 แห่ง และโรงเรียนมัธยมต้น 1 แห่ง
คูนิตาจิมีโรงเรียนมัธยมปลาย 2 แห่งที่สังกัดคณะกรรมการการศึกษามหานครโตเกียว และมีโรงเรียนมัธยมปลายเอกชน 3 แห่ง
คูนิตาจิเดิมเคยเป็นที่ตั้งของวิทยาลัยดนตรีคูนิตาจิ แต่ปัจจุบันตั้งอยู่ที่ทาจิกาวะ
การขนส่ง > รถไฟ

บริษัทรถไฟญี่ปุ่นตะวันออก - สายหลักชูโอ
สถานี: คูนิตาจิ
บริษัทรถไฟญี่ปุ่นตะวันออก - สายนัมบุ
สถานี: ยาโฮะ – ยางาวะ
การขนส่ง > ทางหลวง

ทางด่วนชูโอ
ทางหลวงแผ่นดินหมายเลข 20
สถานที่ท่องเที่ยว

ยาโบะเท็มมังงู [en; ja] - ศาลเจ้าชินโตก่อตั้งเมื่อ ค.ศ. 903
แหล่งข้อมูลอื่น

เว็บไซต์ทางการของนครคูนิตาจิ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
ดูโฮม

| --- | --- |
ประเภท: ค้าปลีก ค้าส่ง และให้บริการ
รูปแบบ: บริษัท มหาชน จำกัด SET:DOHOME
ก่อตั้ง: พ.ศ. 2526 ภายใต้ชื่อห้างหุ้นส่วนจำกัด ศ. อุบลวัสดุ อำเภอเมืองอุบลราชธานี จังหวัดอุบลราชธานี
ผู้ก่อตั้ง: อดิศักดิ์ ตั้งมิตรประชา  นางนาตยา ตั้งมิตรประชา
สำนักงานใหญ่: 60 ซอยร่วมมิตร ถนนดินแดง แขวงสามเสนใน เขตพญาไท กทม., ไทย
บุคลากรหลัก: ฉัตรชัย ตวงรัตนพันธ์ (ประธานกรรมการบริหาร)
ผลิตภัณฑ์: วัสดุก่อสร้าง วัสดุซ่อมแซม วัสดุตกแต่ง
บริการ: บริการจัดส่งสินค้า บริการบำรุงรักษาและซ่อมแซม บริการประกอบและติดตั้ง บริการให้คำปรึกษาและดำเนินการออกแบบตกแต่ง และบริการจัดหาสินค้าพิเศษ
บริษัทในเครือ: DHG KIDDEE Dohome Automation Dohome Energy
เว็บไซต์: http://www.dohome.co.th
บริษัท ดูโฮม จำกัด (มหาชน) (อักษรย่อ DOHOME) เป็นบริษัทค้าปลีก ค้าส่ง และให้บริการด้านวัสดุก่อสร้างและอุปกรณ์ตกแต่งบ้าน
ประวัติ

บริษัทก่อตั้งโดยนายอดิศักดิ์ ตั้งมิตรประชา และนางนาตยา ตั้งมิตรประชา เมื่อปี พ.ศ. 2526 ภายใต้ชื่อห้างหุ้นส่วนจำกัด ศ. อุบลวัสดุ เพื่อจำหน่ายสินค้าจำพวกเหล็ก วัสดุมุงหลังคา ไม้อัด และสินค้าวัสดุก่อสร้าง มีที่ตั้งอยู่ที่ถนนสรรพสิทธิ์ อำเภอเมืองอุบลราชธานี จังหวัดอุบลราชธานี ต่อมาย้ายร้านมาที่ตำบลวารินชำราบ อำเภอวารินชำราบ จังหวัดอุบลราชธานี และได้จดจดทะเบียนจัดตั้งขึ้นภายใต้ชื่อ บริษัท อุบลวัสดุ จำกัด ด้วยทุนจดทะเบียนเริ่มต้น 20.00 ล้านบาท ใช้ชื่อทางการค้าว่า "อุบลวัสดุ" ต่อมาปี พ.ศ. 2546 ได้เริ่มทำบการค้าแบบธุรกิจค้าปลีกสมัยใหม่ (Modern Trade) ได้เปิดสาขาที่ 2 ที่ตำบลหนองบัวศาล อำเภอเมือง จังหวัดนครราชสีมา เมื่อปี พ.ศ. 2550 และได้ใช้ชื่อทางการค้าใหม่ว่า "ดูโฮม ในเครือบริษัท อุบลวัสดุ จำกัด" จากนั้นได้เปิดสาขาอื่น ๆ ทั้งภาคเหนือ ภาคตะวันออกเฉียงเหนือ กรุงเทพมหานครและปริมณฑล จากข้อมูล ปี พ.ศ. 2562 มีจำนวนสาขา 15 สาขา และศูนย์กระจายสินค้า 1 แห่ง
บริษัทได้แปลงสภาพเป็นบริษัทมหาชนจำกัดในวันที่ 24 พฤษภาคม พ.ศ. 2561 และได้เข้าทำการซื้อขายหลักทรัพย์ในตลาดหลักทรัพย์ เมื่อวันที่ 6 สิงหาคม พ.ศ. 2562และบริษัทจับมือกับ CardX เปิดตัวบัตรเครดิต CardX ดูโฮมเพื่อตอบโจทย์เรื่องวัสดุก่อสร้าง เริ่มเปิดตัวในไตรมาส 2/2567
ธุรกิจ

บริษัทดำเนินธุรกิจค้าปลีก ค้าส่ง สินค้าภายใต้ตราสินค้าของกลุ่มบริษัทฯ และสินค้าภายใต้ตราสินค้าอื่น จากข้อมูล ณ 31 ธันวาคม พ.ศ. 2562 มีสินค้าภายใต้ตราสินค้าของกลุ่มบริษัทฯ มากกว่า 22,000 หน่วยเก็บสินค้า โดยสามารถแบ่งตามประเภทของกลุ่มสินค้าได้เป็น 3 ประเภท ดังนี้ กลุ่มวัสดุก่อสร้าง เช่น เหล็กรูปพรรณ คิ้วไม้ ปูน ลวด และสินค้าโครงสร้างพื้นฐานอื่นๆ เป็นต้น, กลุ่มวัสดุซ่อมแซม เช่น เครื่องมือช่าง เกษตรสวน-อุปกรณ์ประปา อุปกรณ์ไฟฟ้า อุปกรณ์สุขภัณฑ์ เป็นต้น
และกลุ่มวัสดุตกแต่ง เช่น เครื่องใช้ไฟฟ้า เฟอร์นิเจอร์ เครื่องใช้ภายในบ้าน เครื่องนอน กิ๊ฟช๊อป เป็นต้น
นอกจากนั้นบริษัทยังมีรายได้จากการให้บริการ อย่าง บริการจัดส่งสินค้า บริการบำรุงรักษาและซ่อมแซม บริการประกอบและติดตั้ง บริการให้คำปรึกษาและดำเนินการออกแบบตกแต่ง และบริการจัดหาสินค้าพิเศษ
บริษัทย่อย

จากข้อมูล ณ วันที่ 31 มีนาคม 2562 ดูโฮม มีบริษัทย่อย 4 บริษัท ดังนี้
DHG ถือหุ้นร้อยละ 100.00 ถือครองที่ดินของกลุ่มบริษัทฯ ที่ใช้ในการประกอบกิจการ
KIDDEE ถือหุ้นร้อยละ 100.00 บริการจัดส่งสินค้า
Dohome Automation ถือหุ้นร้อยละ 100.00 ให้บริการระบบคลังสินค้าอัตโนมัติแก่กลุ่มบริษัทฯ
Dohome Energy ถือหุ้นร้อยละ 100.00 ผลิตและจำหน่ายไฟฟ้าจากพลังงานแสงอาทิตย์ที่ติดตั้งบนหลังคา (Solar Rooftop) ให้แก่กลุ่มบริษัทฯ
แต่บริษัท KIDDEE และ Dohome Automation ยังไม่ได้มีการประกอบธุรกิจ
ดาวเรืองเม็กซิโก

| ดาวเรืองเม็กซิโก |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
สกุล:: Tagetes
สปีชีส์:: T.  lucida
ชื่อทวินาม
Tagetes lucida Cav.

ชื่อพ้อง
 Tagetes anethina Sessé & Moc. Tagetes florida Sweet Tagetes gilletii De Wild. Tagetes lucida f. florida (Sweet) Voss Tagetes pineda La Llave Tagetes schiedeana Less Tagetes seleri Rydb.
ดาวเรืองเม็กซิโก ชื่อวิทยาศาสตร์:  Tagetes lucida เป็นพืชล้มลุกในวงศ์ Asteraceae ทุกส่วนของต้นมีกลิ่นหอม ใบรูปหอก ขอบใบจักละเอียด ดอกสีเหลืองสด พบในเม็กซิโก มีสารกลุ่มแลกโตน เทอร์พีน คูมารินส์ ทำให้เกิดความมึนงง สับสน ลำต้นแห้งใช้เผาไล่แมลง
ซากูระ (จังหวัดชิบะ)

สำหรับความหมายอื่น ดูที่ ซากูระ (แก้ความกำกวม)
ซากูระ (ญี่ปุ่น: 佐倉市; โรมาจิ: Sakura-shi) เป็นนครที่ตั้งอยู่ทางตอนเหนือของจังหวัดชิบะ ประเทศญี่ปุ่น มีขนาดพื้นที่ 103.69 ตารางกิโลเมตร (40.03 ตารางไมล์) ณ วันที่ 1 พฤษภาคม ค.ศ. 2024 มีจำนวนประชากร 164,752 คน มีความหนาแน่นของประชากร 1,589 คนต่อตารางกิโลเมตร
ภูมิศาสตร์

นครซากูระตั้งอยู่ทางตะวันออกเฉียงเหนือของจังหวัดชิบะบนที่ราบสูงชิโมซะ ตั้งอยู่ทางตะวันออกเฉียงเหนือของโตเกียวห่างไปประมาณ 40 กิโลเมตร และห่างจากท่าอากาศยานนานาชาตินาริตะ 15 กิโลเมตร นครชิบะซึ่งเป็นเมืองหลวงของจังหวัด ตั้งอยู่ทางทางตะวันตกเฉียงใต้ของนครซากูระห่างกันประมาณ 15 กิโลเมตร ทางทิศเหนือของนครซากูระมีทะเลสาบอิมบะเป็นเส้นแบ่งอาณาเขต
ภูมิศาสตร์ > เทศบาลข้างเคียง

จังหวัดชิบะ
นครชิบะ
เขตฮานามิงาวะ
เขตวากาบะ
นครยตสึไกโด
นครยาจิโยะ
นครอินไซ
นครยาจิมาตะ
เมืองชิซูอิ
สถิติประชากร

ตามข้อมูลสำมะโนประชากรของญี่ปุ่น ประชากรของนครซากูระเพิ่มขึ้นอย่างรวดเร็วในช่วงปลายคริสต์ศตวรรษที่ 20 และคงที่ในคริสต์ศตวรรษที่ 21
| ปี | ประชากร | ±% |
| --- | --- | --- |
|  1960  | 36,869 | —     |
|  1970  | 60,068 | +62.9% |
|  1980  | 101,180 | +68.4% |
|  1990  | 144,688 | +43.0% |
|  2000  | 170,934 | +18.1% |
|  2010  | 172,183 | +0.7% |
|  2020  | 168,743 | −2.0% |
ประวัติศาสตร์

เมื่อมีการประกาศใช้ระบบเทศบาล เมื่อ 1 เมษายน ค.ศ. 1889 เมืองซากูระเป็นหนึ่งในเมืองและหมู่บ้านหลายแห่งที่ได้รับการจัดตั้งขึ้นภายในอำเภออิมบะ จังหวัดชิบะ ต่อมาเมื่อวันที่ 31 มีนาคม ค.ศ. 1954 เมืองซากูระได้รับการยกฐานะเป็นนคร โดยการควบรวมเทศบาลข้างเคียง ได้แก่ เมืองอูซูอิ หมู่บ้านวาดะ หมู่บ้านเนโง หมู่บ้านยาโตมิ และหมู่บ้านชิซุ
การเมืองการปกครอง

นครซากูระมีรูปแบบการบริหารแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครระบบสภาเดียวซึ่งประกอบด้วยสมาชิก 28 คน นครซากูระเป็นเขตเลือกตั้งที่ให้สมาชิก 3 คนในสภาจังหวัดชิบะ ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดชิบะที่ 9 ในการเลือกตั้งสภาผู้แทนราษฎรในรัฐสภาญี่ปุ่น
เศรษฐกิจ

ซากูระเป็นศูนย์กลางการค้าในบริเวณนี้ และเนื่องจากมีเส้นทางรถไฟเชื่อมต่อจำนวนมาก จึงเป็นชุมชนที่อยู่อาศัยของผู้ที่เดินทางไปทำงานในชิบะและโตเกียวที่อยู่ใกล้เคียง โดยมีประชากรมากกว่าร้อยละ 24 ที่เดินทางไปทำงานตามสถานที่ต่าง ๆ ตามสำมะโนประชากร ค.ศ. 2010
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่ 
ศาลาว่าการนครซากูระ
ซูเปอร์สตาร์เจวายพี

| ซูเปอร์สตาร์เจวายพีเนชั่น |
| --- | --- |
ผู้พัฒนา: Dalcomsoft
ผู้จัดจำหน่าย: Dalcomsoft , JYP Entertainment
ชุด: 'Dalcomsoft Superstar
เครื่องเล่น: ไอโอเอส แอนดรอยด์
วางจำหน่าย: 1 กรกฏาคม พ.ศ. 2559
แนว: Rhythm Games
ซุปเปอร์สตาร์ JYPNATION คือ เกมแนวRhythm พัฒนาขึ้นโดย Dalcomsoft โดยเปิดให้เล่นในวันที่ 1 กรกฏาคม พ.ศ. 2559 ซึ่งเป็นเกมภาคต่อของ ซุปเปอร์สตาร์ SMTOWN  โดยตัวเกมจะนำเพลงของศิลปินในค่าย JYP Entertainment เช่น พัคจินยอง วันเดอร์เกิร์ล ทูเอเอ็ม ทูพีเอ็ม มาเป็นด่านในเกม โดยตัวเกมส์ได้เปิดให้เล่น แค่เกาหลีใต้เท่านั้น  โดยตัวเกมตอนนี้มีสองภาษาคือ ภาษาอังกฤษ และ ภาษาเกาหลี
ซุปเปอร์สตาร์ JYPNATION เป็นเกมที่ผู้เล่นต้องสะสมคะแนน โดยการเล่นเพลงของแต่ละศิลปินให้สำเร็จ โดยในเกมมีระดับความยากง่ายของเพลงมีทั้งหมด 3 ระดับ คือ Easy, Medium และ Hard โดยในเกมนี้มีเพลงมากกว่า 50 เพลง จากศิลปินเดี่ยว, ศิลปินกลุ่ม, และศิลปินกลุ่มย่อยจากค่าย SM Entertainment รวม 27 ศิลปิน
วิธีการเล่นเกม

เกมเป็นแนว rhythm games, โดยผู้เล่นต้องทำการกดปุ่มสี ลงบนแถบบาร์ที่อยู่ด้านล่างของหน้าจอ ถ้ากดปุ่มถูกช่วงเวลา จะได้รับ rhythm points และถ้ากดปุ่มถูกช่วงเวลาติดต่อกันมากเท่าไร คะแนนก็สูงขึ้นเท่านั้น 
และเมื่อเล่นจนจบเพลงแล้ว คะแนนก็จะถูกบันทึกลง ในการจัดอันดับกับผู้้เล่นคนอื่นของแต่ละสัปดาห์ ยิ่งคะแนนสูงมากเท่าไร คุณก็จะอยู่ในลำดับที่สูงขึ้นไปเรื่อยๆ ในการจัดอันดับของแต่ละสัปดาห์
โดยมีเพลงจากหลากหลายศิลปินของค่าย JYP Entertainment ภายในเกม 
โดยคุณต้องเล่นเพลงของแต่ละศิลปิน ให้ผ่านเพื่อปลดล็อค ไปเล่นเพลงอื่นต่อไป ในความยากง่ายสามระดับ
โดยมี 50 กว่าเพลงที่คุณต้องปลดล็อค หลังจากคุณปลดล็อคเพลงทั้งหมดได้สำเร็จ คุณจะมีสิทธิเล่น Challenge mode ถ้าเล่นผ่านคุณจะได้การ์ดCของศิลปินในค่ายJYP  1 ใบ และรับ Rhythm points
ซึ่งคะแนนของแต่ละเพลงจะมีการ์ดมาเป็นตัวเพิ่มคะแนน ยิ่งการ์ดอยู่ในระดับสูงมากเท่าไร คุณก็ยิ่งได้คะแนนมากเท่านั้น และยิ่งมีการ์ดอยู่ในธีมเดียวกัน คะแนนก็ยิ่งสูงขึ้น
โดยการ์ดในเกมมีอยู่ 5 ระดับคือ การ์ดC การ์ด B การ์ดA  การ์ดS และ การ์ดR ซึ่งการ์ดจะหาได้จากการซื้อการ์ดในเกม การทำภารกิจอีเวนท์ การชนะ Challenge mode ในวันที่ 20 กรกฎาคม 2016 มีการ์ด ให้สะสมรวมกันเกิน 100+ ใบแล้ว
และเกมนี้ยังมีการซื้อขายภายในแอป โดยการขาย หูฟัง เพชร การ์ด และ ตัวเงินในเกม
โดยหูฟัง มีไว้สัำหรับ ตั๋วในการเล่นเพลงต่างในเกม ซึ่งหูฟังอาจจะได้รับเมื่อเล่นจบเพลงใน Challenge mode , การทำอีเวนท์สำเร็จ ,การเก็บของในแต่ละวัน , การซื้อขาย จนถึงการเปลื่ยนแปลงลำดับในเกมส์ แต่เมื่อผู้เล่นใช้หูฟังไปหมดแล้ว ผู้เล่นจะไม่สามารถเล่นเกมต่อได้ จนกว่าจบจะครบ 5 นาทีถึงจะได้หูฟังอันใหม่ แต่ถ้าผู้เล่นมีหูฟังเกิน 5 อัน จะไม่มีให้หูฟังเพิ่มอีก
ส่วน เพชร คือสกุลของเงินที่อยู่ในเกม โดยผู้เล่นสามารถใช้เพื่อซื้อ หูฟัง, การ์ดของศิลปิน และ Rhythm points โดย Rhythm points สามารถถูกใช้ไปเพื่อซื้อการ์ดของศิลปินหรืออัพการ์ดของศิลปิน
เพลงในเกมนี้

ในเกมซุปเปอร์สตาร์ JYPNATION มีเพลงให้เล่นมากกว่า 50 เพลงจากศิลปินเดี่ยว, ศิลปินกลุ่ม จากค่าย JYP Entertainment รวม 10 ศิลปิน
โดย มีศิลปินดังนี้ :  J.Y.Park,Wonder Girls,Sunmi,2AM,2PM,miss A,GOT7,Baek A Yeon,15&,DAY6,TWICE
| ศิลปิน | ชื่อเพลง |
| --- | --- |
J.Y.Park: 니가 사는 그집 (Your House)
2PM: 너에게 미쳤었다 (I Was Crazy About You)
miss A: Bad Girl, Good Girl
2AM: 전활 받지 않는 너에게 (You Wouldn't Answer My Calls)
Wonder Girls: 두고두고 (Long Long Time)
Baek A Yeon: 말해줘 (Tell Me)
15&: 티가 나나봐 (Can't Hide It)
DAY6: Congratulations
TWICE: 미쳤나봐 (I Think I'm Crazy)
Baek A Yeon: 쏘쏘 (So-So)
GOT7: Girls Girls Girls   
Sunmi: 멈춰버린 시간
Wonder Girls: Girls Girls
2AM: 이노래
ดาวเหล็ก

ดาวเหล็ก (iron star) เป็นวัตถุท้องฟ้าในสมมุติฐานที่เชื่อว่าสามารถปรากฏขึ้นได้ในอนาคตอันไกลโพ้น เงื่อนไขเบื้องต้นสำหรับการที่ดาวแบบนี้จะเกิดขึ้นคือต้องไม่มีการสลายตัวของโปรตอน (ณ เดือนกุมภาพันธ์ 2020 ยังไม่ได้รับหลักฐานที่แน่ชัดเกี่ยวกับการสลายตัวของโปรตอน) แม้ว่าจะขัดต่อผลการคาดการณ์ทางทฤษฎี แต่เรายังไม่สามารถปฏิเสธความเป็นไปได้ว่าโปรตอนเป็นอนุภาคที่เสถียร
ตามข้อสันนิษฐานของทากาฮิโกะ มัตสึบาระ (松原隆彦) ศาสตราจารย์แห่งองค์การวิจัยเครื่องเร่งอนุภาคพลังงานสูง โปรตอนเป็นอนุภาคที่ไม่มีการสลายตัว และอะตอมทั้งหมดจะเปลี่ยนเป็นเหล็กอย่างหลีกเลี่ยงไม่ได้ในที่สุด ธาตุที่มีเลขอะตอมต่ำกว่าเหล็กจะเกิดปฏิกิริยาฟิวชันเนื่องจากปรากฏการณ์ลอดอุโมงค์ แล้วในที่สุดก็เปลี่ยนเป็นธาตุเหล็ก-56 ที่เสถียรที่สุด ธาตุที่มีเลขอะตอมสูงกว่าธาตุเหล็กจะถูกเปลี่ยนเป็นธาตุเหล็กด้วยปฏิกิริยานิวเคลียร์ฟิชชัน หรือ การสลายให้อนุภาคอัลฟา ซึ่งในท้ายที่สุดจะก่อตัวเป็นก้อนเหล็กเย็นที่มีมวลเท่ากับดาวฤกษ์
ฟรีแมน ไดซอนได้คำนวณว่าดาวเหล็กจะปรากฏในอีก 101500 ปีข้างหน้า นอกจากนี้ไดซอนยังบอกว่าในอีก  10^{10^{76}} ปี ดาวเหล็กจะเปลี่ยนเป็นดาวนิวตรอนหรือหลุมดำซึ่งมีความเสถียรมากกว่า
ตานเสี้ยน

| ตานเสี้ยน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Sapotaceae
สกุล:: Xantolis
สปีชีส์::  X.  siamensis
ชื่อทวินาม
Xantolis siamensis 

ตานเสี้ยน ชื่อวิทยาศาสตร์:  Xantolis siamensis เป็นไม้ยืนต้นขนาดเล็กในวงศ์ Sapotaceae แตกกิ่งจำนวนมาก กิ่งขนาดเล็กและเหนียว เป็นไม้ผลัดใบ ใบเดี่ยว ดอกช่อ สีขาวนวล กลิ่นหอม โคนกลีบดอกเชื่อมติดกันเป็นสองชั้น ชั้นละ 5 กลีบ ออกดอกเดือนธันวาคม – มกราคม ผลแก่เดือนมีนาคม – มิถุนายน พบในภาคกลางและภาคตะวันตกของไทย พบครั้งแรกในประเทศไทยเมื่อ 2 มกราคม พ.ศ. 2469 โดยหมอคาร์ ชาวไอริช ที่จังหวัดกาญจนบุรี ชื่อสปีชีส์ตั้งเป็นเกียรติแก่ประเทศไทย
ตาบอด

| ตาบอด |
| --- | --- |
ชื่ออื่น: Vision impairment, vision loss

ไม้เท้าขาว สัญลักษณ์ทางการของความตาบอด
สาขาวิชา: จักษุวิทยา
อาการ: การลดลงของความสามารถทางการมองเห็น
ภาวะแทรกซ้อน: Non-24-hour sleep–wake disorder
สาเหตุ: ข้อผิดพลาดของการหักเหของแสง, ต้อกระจก, ต้อหิน
วิธีวินิจฉัย: การตรวจตา
การรักษา: การฟื้นฟูวิสัยทัศน์, การเปลี่ยนสภาพแวดล้อม, อุปกรณ์อำนวยความสะดวก (แว่นตา, ไม้เท้าขาว)
ความชุก: 940 ล้าน / 13% (2015)
ตาบอด เป็นความพิการในลักษณะหนึ่งของร่างกาย ผู้ที่ตาบอดจะไม่สามารถมองเห็นภาพได้หรือมองเห็นได้เพียงบางส่วน ในอเมริกาเหนือและยุโรป จะถือว่า ผู้ที่ ตาบอดทางกฎหมาย หมายถึงผู้ที่มีวิสัยการมองเห็นภาพได้ไม่เกิน 20 องศา (จากวิสัยของคนปกติประมาณ 180 องศา)
นวยาน

พระพุทธรูปและรูปเคารพของภีมราว รามชี อามเพฑกร ณ ไจติยภูมิสถูป เมืองมุมไบ รัฐมหาราษฏระ ประเทศอินเดีย
นวยาน (เทวนาครี: नवयान, Navayāna) แปลว่า "ยาน (พาหนะ) ใหม่" เป็นนิกายหนึ่งในศาสนาพุทธในประเทศอินเดีย ที่เกิดขึ้นจากการตีความศาสนาขึ้นใหม่ของภีมราว รามชี อามเพฑกร (Bhimrao Ramji Ambedkar) ผู้มีชาติกำเนิดมาจากชนชั้นทลิต (Dalit, "มิควรข้องแวะ") ในยุคที่อินเดียตกเป็นอาณานิคม เขาได้รับการศึกษาจากต่างประเทศ กระทั่งในปี พ.ศ. 2478 เขามีความประสงค์เปลี่ยนศาสนาจากฮินดูไปนับถือศาสนาพุทธ อามเพฑกรได้ศึกษาคติและหลักธรรมคำสอนทางศาสนาเช่นจตุราริยสัจและอนัตตา ซึ่งเขาปฏิเสธความเชื่อเรื่องดังกล่าว แต่ได้นำคำสอนทางศาสนาไปตีความใหม่เรียกว่า นวยาน หรือ "ยานใหม่" แห่งพุทธศาสนา บางแห่งก็เรียกนิกายนี้ว่า ภีมยาน (Bhimayāna) ตามชื่อต้นของอามเพฑกรคือ "ภีมราว" ต่อมาเมื่อวันที่ 13 ตุลาคม พ.ศ. 2499 อามเพฑกรได้ประกาศละจากนิกายหีนยานและมหายาน รวมทั้งศาสนาฮินดู ทว่าเขาก็เสียชีวิตลงหลังการเปลี่ยนศาสนาจากฮินดูไปนับถือนวยานได้เพียงหกสัปดาห์
ด้านขบวนการพุทธศาสนิกชนทลิต (Dalit Buddhist movement) ของประเทศอินเดีย ได้ประกาศให้นวยานเป็นนิกายใหม่ ที่มีหลักธรรมต่างออกไปจากหีนยาน, มหายาน และวัชรยาน โดยนิกายนวยานไม่ต้องบำเพ็ญตนหรือรักษาศีล ปฏิเสธสมณเพศ ไม่เชื่อเรื่องกรรม, สังสารวัฏ, วิปัสสนา, นิพพาน และอริยสัจ ซึ่งล้วนเป็นพื้นฐานของพุทธศาสนานิกายอื่น ๆ ถือเป็นการตีความศาสนาพุทธใหม่ แต่จะนำหลักธรรมของพระพุทธเจ้ามาต่อสู้กับปัญหาเรื่องชนชั้นวรรณะและความเสมอภาคในสังคม
อามเพฑกรเรียกนิกายนวยานว่า ศาสนาพุทธใหม่ (Neo-Buddhism) และหนังสือ พระพุทธเจ้าและธรรมะของพระองค์ (The Buddha and His Dhamma) ซึ่งเขียนโดยอามเพฑกร ถือเป็นหนังสือศักดิ์สิทธิ์ของชาวนวยาน
จากการสำรวจสำมะโนครัวประชากรอินเดีย พ.ศ. 2554 พบว่ามีพุทธศาสนิกชนชาวอินเดียจำนวน 8.4 ล้านคน ในจำนวนนี้นับถือนิกายนวยานจำนวน 7.3 ล้านคน หรือคิดเป็นร้อยละ 87 ของจำนวนพุทธศาสนิกชนทั้งหมดในประเทศ และส่วนใหญ่อาศัยอยู่ในรัฐมหาราษฏระจำนวน 6.5 ล้านคน หรือคิดเป็นร้อยละ 90 จากจำนวนผู้นับถือนิกายนวยานทั้งหมดในประเทศ พุทธศาสนิกชนนิกายนวยานส่วนใหญ่มีทั้งชาวทลิตและคนที่ร่ำรวย มีอัตราการรู้หนังสือร้อยละ 81.29 ซึ่งสูงกว่าค่าเฉลี่ยระดับประเทศคือร้อยละ 72.98
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นวยาน
ซีไอทีวี

| --- | --- |
ประเทศ:  บริเตนใหญ่
เครือข่าย: ITV
แบบรายการ
ระบบภาพ: 576ไอ (4:3/16:9 SDTV)
ความเป็นเจ้าของ
เจ้าของ: ITV Digital Channels Ltd (ITV plc)
ช่องรอง: ITV plc:  ITV ITV2 ITV3 ITV4 ITVBe ITV Encore The Store
ประวัติ
เริ่มออกอากาศ: 3 มกราคม ค.ศ. 1983 (1983-01-03) (รายการโทรทัศน์) 11 มีนาคม ค.ศ. 2006 (2006-03-11) (ช่องรายการ) 2 กันยายน ค.ศ. 2023 (2023-09-02) (ITV2 Block)
ยุติออกอากาศ: 27 สิงหาคม ค.ศ. 2023 (2023-08-27) (ITV1 Block)  1 กันยายน ค.ศ. 2023 (2023-09-01) (Channel)
ลิงก์
เว็บไซต์: itv.com/citv
ออกอากาศ

ภาคพื้นดิน
ITV Breakfast Block: Channel 3/103 (all platforms)
Freeview: Channel 122
เคเบิลทีวี
Virgin Media: Channel 734
WightFibre: Channel 103
ทีวีดาวเทียม
Freesat: Channel 602
Sky (UK only): Channel 621
Astra 2E: 10758 V 22000 5/6
สื่อสตรีมมิง
ITV Player: Catch up (UK only)
Sky Go: Watch live (UK and Ireland only)
Virgin TV Anywhere: Watch live (UK only)
 
ซีไอทีวี (อังกฤษ: CITV (ย่อมาจาก Children's ITV)) เป็นรายการโทรทัศน์สำหรับเด็ก ในสหราชอาณาจักร ซึ่งถูกนำเสนอโดยบริษัท ITV Digital Channels ออกอากาศทุกวันตั้งแต่เวลา 06.00 - 18.00 น. เดิมซีไอทีวีเป็นเพียงรายการโทรทัศน์สำหรับเด็ก แต่เมื่อ พ.ศ. 2549 เป็นต้นมา ซีไอทีวีได้กลายเป็นสถานีโทรทัศน์สำหรับเด็ก
ประวัติ > การออกอากาศครั้งแรกภายใต้ชื่อ Watch It! และ Children's ITV (พ.ศ. 2523 - 2532)

ขณะนั้น ซีไอทีวีมีชื่อว่า Watch It! ก่อนที่จะรู้จักกันในชื่อ Children's ITV โดยชื่อ Watch It! นี้เริ่มใช้เมื่อวันที่ 29 ธันวาคม พ.ศ. 2523 ในขณะนั้น Watch It! จะออกอากาศทุกวันเสาร์อาทิตย์ เวลา 16.15 - 17.15 น.
วันจันทร์ที่ 3 มกราคม พ.ศ. 2526 Watch It! ได้ถูกเปลี่ยนชื่อมาเป็น Children's ITV ออกอากาศทุกวันเสาร์อาทิตย์ เวลา 16.00 - 17.15 น. โดยในช่วง 15 นาทีแรกที่เพิ่มเข้ามานั้น จะเป็นการเตรียมการออกอากาศล่วงหน้า 15 นาที ก่อนที่เด็ก ๆ ทั้งหลายจะเลิกเรียนกัน
และเมื่อเดือนกันยายน พ.ศ. 2528 ทางบีบีซี ก็ได้เผยโฉมรายการสำหรับเด็กของตัวเองเช่นกัน คือ ซีบีบีซี (อังกฤษ: CBBC (ย่อมาจาก Children's BBC)
ประวัติ > ยุคของ เดอะ สโตนวอลล์ โปรดักชั่นส์ (พ.ศ. 2532 - 2534)

ตั้งแต่วันที่ 3 เมษายน พ.ศ. 2532 เดอะ สโตนวอลล์ โปรดักชันส์ ซึ่งเป็นบริษัทผลิตรายการโทรทัศน์อิสระในยุคนั้น ได้รับสิทธิให้เข้ามาควบคุมการออกอากาศรายการต่าง ๆ ของ Children's ITV
ประวัติ > ยุคที่ ITV Central เข้ามาควบคุม (พ.ศ. 2534 - 2543)

หลังจากนั้นเมื่อวันที่ 1 เมษายน พ.ศ. 2534 ITV Central ก็ได้เข้ามาควบคุมการออกอากาศเนื้อหาต่าง ๆ ที่อยู่ในรายการซีไอทีวี
หลังจากนั้น เมื่อปี พ.ศ. 2535 ก็ได้มีการเปลี่ยนไตเติ้ลประจำรายการใหม่ และยังให้คำย่อของ Children's ITV ว่า CITV อีกด้วย
และเมื่อเดือนมิถุนายน พ.ศ. 2541 ก็ได้มีการเปลี่ยนตราสัญลักษณ์ประจำสถานี จากแบบเดิมที่มีอักษร C สีแดง พร้อมอักษร itv สีขาวอยู่ข้างหลัง และตัวอักษรเป็นตัวหนาทั้งหมด มาเป็นแบบที่มีอักษร C สีแดง พร้อมอักษร iTV เปลี่ยนเป็นสีน้ำเงิน รวมทั้งเปลี่ยนแบบตัวอักษรใหม่ให้ดูมีลูกเล่นมากขึ้น และให้อยู่บนวงกลมสีเหลืองทั้งหมด
ประวัติ > การเปลี่ยนแปลงจากรายการโทรทัศน์ไปสู่สถานีโทรทัศน์ (พ.ศ. 2549)

เมื่อวันที่ 11 มีนาคม 2549 ซีไอทีวีได้ถูกเปลี่ยนแปลงจากรายการโทรทัศน์ มาเป็นสถานีโทรทัศน์ และได้เปลี่ยนตราสัญลักษณ์ พร้อมทั้งไตเติ้ลของสถานีด้วย โดยเปลี่ยนตราสัญลักษณ์จากเดิม ที่ใช้ตั้งแต่ พ.ศ. 2541 มาเป็นแบบใหม่ คือ ให้ตัว C ตัวใหญ่อยู่บนสี่เหลี่ยมข้าวหลามตัด พร้อมทั้งตัวอักษร itv ให้อยู่บนตัว C และยุติการออกอากาศในวันที่ 1 กันยายน ค.ศ. 2023
การเปลี่ยนแปลงไปสู่สถานีโทรทัศน์สำหรับเด็ก

ซีไอทีวีมีแนวโน้มที่จะเปลี่ยนจากรายการโทรทัศน์เป็นสถานีโทรทัศน์เมื่อปี พ.ศ. 2544 แต่ไม่สามารถทำได้ เนื่องจากขาดงบประมาณ 25% ที่เหลือ หลังจากนั้นซีไอทีวีก็ได้เปลี่ยนจากรายการโทรทัศน์มาเป็นสถานีโทรทัศน์อย่างสมบูรณ์เมื่อวันที่ 11 มีนาคม 2549 พร้อมทั้งการออกแบบตราสัญลักษณ์ และไตเติ้ลใหม่
รายการที่ออกอากาศในสถานีโทรทัศน์ซีไอทีวี

รายการที่ออกอากาศในสถานีโทรทัศน์ซีไอทีวีทั้งหมดจะเป็นรายการสำหรับเด็ก
แหล่งข้อมูลอื่น

เว็บไซต์ซีไอทีวี เก็บถาวร 2015-09-19 ที่ เวย์แบ็กแมชชีน
จังหวัดซัมบวงกาซีบูไก

| จังหวัดซัมบวงกาซีบูไก |
| --- | --- |
จังหวัด
สถานีขนส่งผู้โดยสารที่เมืองดีปลาฮัน
   ตรา
ที่ตั้งในประเทศฟิลิปปินส์
ประเทศ:  ฟิลิปปินส์
เขต: ตังไวนางซัมบวงกา
ก่อตั้ง: 22 กุมภาพันธ์ ค.ศ. 2001
เมืองหลัก: อีปีล
การปกครอง
 • ประเภท: ซังกูเนียงปันลาลาวีกัน
 • ผู้ว่าราชการจังหวัด: Wilter Y. Palma (LP)
 • รองผู้ว่าราชการจังหวัด: Atty. Eldwin M. Alibutdan
พื้นที่
 • ทั้งหมด: 3,607.75 ตร.กม. (1,392.96 ตร.ไมล์)
อันดับพื้นที่: 36 จาก 81
ประชากร (ค.ศ. 2015)
 • ทั้งหมด: 633,129 คน
 • อันดับ: 44 จาก 81
 • ความหนาแน่น: 180 คน/ตร.กม. (450 คน/ตร.ไมล์)
 • อันดับความหนาแน่น: 49 จาก 81
เขตการปกครอง
 • เทศบาล: 16
 • บารังไกย์: 389
 • Districts: 1st and 2nd districts of Zamboanga Sibugay
เขตเวลา: UTC+8 (PHT)
รหัสไปรษณีย์: 7001–7039
ไอดีดี : รหัสโทรศัพท์ : +63 (0)62
รหัส ISO 3166: PH
ภาษา: เซบัวโน Zamboangueño ฮีลีไกโนน ซูบาโนน Tausug ฟิลิปีโน อังกฤษ
เว็บไซต์: www.sibugayprovince.com
จังหวัดซัมบวงกาซีบูไก (เซบัวโน: Lalawigan sa Zamboanga Sibugay, Chavacano: Provincia de Zamboanga Sibugay) เป็นจังหวัดในเขตตังไวนางซัมบวงกา เกาะมินดาเนา ประเทศฟิลิปปินส์ เมืองศูนย์กลางคืออีปีล มีอาณาเขตติดต่อกับจังหวัดฮีลากังซัมบวงกาทางทิศเหนือ ติดกับจังหวัดตีโมกซัมบวงกาทางทิศตะวันออก และติดกับซัมบวงกาซิตีทางทิศตะวันตกเฉียงใต้ ส่วนทางทิศใต้ติดกับอ่าวซีบูเกย์ ซัมบวงกาซีบูไกเป็นจังหวัดที่ถูกจัดตั้งเป็นลำดับที่ 79 ของประเทศ โดยถูกแยกออกจากจังหวัดตีโมกซัมบวงกาในปี ค.ศ. 2001
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดซัมบวงกาซีบูไก
ดูข้อมูลทางภูมิศาสตร์ที่เกี่ยวข้องกับ จังหวัดซัมบวงกาซีบูไก ที่โอเพินสตรีตแมป
ข่าวออนไลน์
Daily Zamboanga Times เก็บถาวร 2016-05-12 ที่ เวย์แบ็กแมชชีน
The Official Website of Zamboanga Today Newspaper เก็บถาวร 2012-07-31 ที่ เวย์แบ็กแมชชีน
บัวลา สาสกุล

| บัวลา สาสกุล |
| --- | --- |
เกิด: 21 ตุลาคม พ.ศ. 2503
บัวลา สาสกุล (Buala Sasakul) เกิดเมื่อ 21 ตุลาคม พ.ศ. 2503 เป็นนักมวยสากลสมัครเล่นชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐอเมริกา ในรุ่นไลท์เวท รอบแรกได้บาย รอบสอง แพ้ หลุยส์ ออร์ติซ ฟลอเรส จากเปอร์โตริโก ตกรอบเมื่อ 3 สิงหาคม พ.ศ. 2527
ประชากรไทย

ประชากรไทย อาจหมายถึง
พรรคประชากรไทย - พรรคการเมืองของไทยพรรคหนึ่ง
ประชากรศาสตร์ไทย - ว่าด้วยลักษณะประชากรของประเทศไทย